Per Øystein Grimstad

Per Øystein Grimstad (født 7. januar 1934 i Sandnessjøen, død 22. juli 2021 i Oslo) var en norsk ingeniør og diplomat.Per Ø. Grimstad i Store norske leksikon.

Han flyttet med familien til Trondheim og studerte til sivilingeniør i metallurgi fra NTH.Navn i nyhetene: Per Ø. Grimstad i NTB tekst den 10. juni 1988. Han tok så, via Fulbrightsystemet, en mastergrad i 1959 i metallurgi og økonomi fra et universitet i Minnesota, såvel som et årsstudium i 1970 i finans ved det sveitsiske Institut pour l'Etude des Methodes de Direction de l'Entreprise (IMEDE). 

I industrien arbeidet han som organisasjons- og administrasjonssjef i Norsk Jernverk i Mo i Rana. I tiden 1967-1969 arbeidet han for Den internasjonale arbeidsorganisasjonen (ILO) i Tanzania. Grimstad var assisterende direktør i A/S Securus Investeringsselskap fra 1970 til 1976, administrerende direktør i Norski A/S 1976-80, og fra 1980 til 1986 administrerende direktør for firmaet Norconsult i Oslo. 

Grimstad var statssekretær (Ap) i industridepartementet under næringsminister Finn Kristensen 1986-1988.Finn Kristensen og Kjell Rimberg: Per Grimstad (1933-2021) - Minneord i Klassekampen 6. august 2021 Han ble etterfulgt av Jon Ivar Nålsund (1942–2003). Fra 1988 til 1996 var han direktør for Direktoratet for utviklingssamarbeid (Norad).Bård Vegard Solhjell og Jon Lomøy: Han var ikke som andre sjefer - Minneord i Bistandsaktuelt 28. juli 2021 og Aftenposten 2. august 2021 

Fra 1996 til 2000 var han Norges ambassadør til Sør-Afrika. Fra 1998 sideakkreditert til Windhoek i Namibia.  

Han var gift med den danskfødte sangeren Birgitte Grimstad 1958-1988.

 Referanser 

 Eksterne lenker 


Kategori:Norske sivilingeniører
Kategori:Metallurger
Kategori:Norske forretningsfolk
Kategori:Norges ambassadører til Namibia
Kategori:Norges ambassadører til Sør-Afrika
Kategori:Norske bistandsarbeidere
Kategori:Personer fra Alstahaug kommune